Boeing 2707 - Wikipedia

# Boeing 2707

### From Wikipedia

Boing 2707 (Boeing 2707) je bio projekat širokotrupnog putničkog supersoničnog aviona.

Tokom 1960-tih u SSSR-u, Francuskoj i Ujedinjenom Kraljevstvu se radilo na izgradlji putničkih supersoničnih aviona Tupoljev Tu-144 i Konkord. Kako u SAD u to vreme nije postojao odgovarajući projekat vlada te države je raspisala konkurs za proizvođača koji bi bio u stanju da napravi takav avion. Međutim, za razliku od pomenutih projekata u Evropi vlada SAD je tražila da taj supersonični avion bude znatno veći, da može da primi najmanje 250 putnika, da bude brži (od 2,7 do 3 maha) i da bude širokotrupni.

Na konkurs su se javile dve fabrike, Lokid sa svojim L-2000 i Boing sa svojim Modelom 733 koji je u javnosti daleko poznatiji kao 2707 iako to ime sam Boing nikada nije zvanično koristio.

U odnosu na L-2000 čiji je dizajn bio daleko konvencionalniji, Model 733 je bio zamišljen znatno ambicioznije. Karakteriše ga tzv. sving-ving (swing-wing) tehnologija, mogućnost da tokom leta promeni oblik krila iz konvencioanlnih (za vreme subsoničnog leta) u delta (za vreme supersoničnog) što bi omogućilo bolje performanse pri manjim brzinama. Takođe je predloženo da se nos aviona savija na dva mesta kako bi se omogućila bolja vidljivost pilotima prilikom sletanja i poletanja.

31. decembra 1966. Boing je prograšen za pobednika konkursa i data su mu finansijska sredstva kako bi projekat sproveo u delo. Planirano je da prvi let bude 1970. godine.

Međutim, Boing je naišao na velike probleme, pre svega sa sving-ving mehanizmom koji se pokazao izuzetno komplikovanim i teškim. U oktobru 1968. Boing napušta tu ideju i okreće se konvencionalnom dizajnu sa fiksnim delta krilima, ironično potpuno isto što je ranije Lokid predložio sa svojim L-2000.

Boing je započeo gradnju dva prototipa 1969. godine koji su nosili oznaku Model 733-300.

Ali u to vreme je bilo puno protivnika supersoničnih letova koji su kao razloge navodili to da će takvi avioni oštetiti ozonski omotač. Takođe je bilo protivnika da država ulaže u projekte privatnih kompanija. Sve je to rezultiralo da vlada SAD prekine finansiranje u martu 1971.

Dva prototipa nikada nisu dovršena. Rasklopljeni su stajali na jednom otpadu na Floridi 19 godina pre nego što je jednog od njih otkupio jedan muzej u Kaliforniji gde se danas nalazi izložen prednji deo.

## [uredi - уреди] Spoljašnje veze

- Boing

Serija Boeinga 7x7
2707 | 707 | 717 | 720 | 727 | 737 | 747 | 757 | 7J7 | 767 | 777 | 787

Retrieved from "http://sh.wikipedia.org../../../b/o/e/Boeing_2707.html"

Kategorije: Boeing | Avioni

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Deutsch
- English
- Español
- Suomi
- Français
- Italiano
- 日本語
- Nederlands
- Polski
- Српски / Srpski
- Svenska